Կազմակերպութեան խորհուրդի նախագահ Ֆիլիփ Տելիոր, ողջունելով վարչապետը՝ յայտնեց, թէ յոյս ունի, որ Նիկոլ Փաշինեանի այցելութիւնը կ՛ըլլայ արդիւնաւէտ ու կը նպաստէ Հայաստանի եւ Ֆրանսայի միջեւ համագործակցութեան ընդլայնումին: Ֆիլիփ Տելիոր նաեւ յայտնեց, որ նկատի ունենալով երկու երկիրներու միջեւ պատմականօրէն ձեւաւորուած բարեկամական կապերու գոյութիւնը՝ MEDEF-ը շահագրգռուած է տնտեսական համագործակցութեան զարգացումով եւ ընդլայնումով, երկու երկիրներու գործարար շրջանակներուն միջեւ կապերու խորացումով ու պատրաստ է այդ ուղղութեամբ աշխոյժ աշխատանք տանելու: